burgasdotpro/wikipedia huggingface dataset:
Predné rígľové oko

Predné rígľové oko (, , ) je pleso vo Vysokých Tatrách, leží uprostred morény vo výške v Zadnej Javorovej doline, na sútoku Žabieho potoka a Javorinky. 
Názov.
Názov je odvodený polohou pod "Rígľovými sedlami". Poľské názvoslovie pozná skupinu Rígľových ôk - "Ryglowe Oka", odôvodňujúc to z polohy Rígľových sediel, ktoré sú nad nimi. Nižné Žabie pleso označujú ako "Ryglowe Oko". Rígeľ je pojem, s ktorým sa je možné často stretnúť v starých rukopisných sprievodcoch - zemských kľúčoch k tatranským pokladom. Označoval miesta , kde mali byť na sedem zámkov uzamknuté poklady.
Turistika.
Zadná Javorová dolina
Východisko
Východisko
Z Hrebienka chodníkom po značke (Tatranská magistrála) pri Zamkovského chate odbočíte na chodník vedúci po značke do Malej Studenej doliny, potom okolo Téryho chaty do Sedielka s prechodom do Zadnej Javorovej doliny.
Okolie.
V závere Zadnej Javorovej doliny leží vo výške Žabie Javorové pleso z ktorého pramení riečka Javorinka
Okolité vrcholy:
Mia Kirshnerová

Mia Kirshnerová (* 25. január 1975, Toronto, Kanada) je kanadská herečka, spisovateľka a sociálna aktivistka, ktorá hrá vo filmoch a televíznych seriáloch. Jej najznámejšie role sú Jenny Schecterová v seriáli The L Word (2004-2009) a vedľajšia úloha teroristky Mandy v seriáli 24 (2001-2005).
Mladosť.
Mia Kirshnerová sa narodila v Toronte. Jej matkou je učiteľka Etti a otcom žurnalista Sheldon Kirshner, ktorý píše pre časopis "Canadian Jewish News" (Kanadské židovské noviny). Mia Kirshnerová je vnučka poľských Židov, ktorí prežili holokaust; jej otec Sheldon sa narodil v Nemecku v roku 1946 vo väzenskom tábore. Neskôr spoznal v Izraeli matku Kirshnerovej, bulharskú židovku.
Mia Kirshnerová vyrastala v stredostavovskom prostredí; navštevovala štátnu školu "Forest Hill Collegiate Institute", neskôr prestúpila a zmaturovala na škole "Jarvis Collegiate Institute". Študovala ruskú literatúru a filmografiu 20. storočia na McGill University v Montreale. Jej mladšia sestra, Lauren Kirshnerová, je spisovateľka.
Louder than Words

"Louder than Words" je finálna skladba z albumu "The Endless River", ktorý vydala britská rocková skupina Pink Floyd v roku 2014. Autormi skladby sú gitarista skupiny Pink Floyd, David Gilmour a jeho manželka Polly Samson. Skladbu zložila skupina ešte počas nahrávania predošlého albumu Pink Floyd, "The Division Bell" (1994). Na tejto nahrávke hrá aj nebohý klavirista a zakladajúci člen skupiny Pink Floyd, Rick Wright (zomrel v roku 2008, ale zúčastnil sa pôvodného nahrávania v roku 1993). "Louder than Words" je jediná skladba na albume, v ktorej sa spieva. Spieva v nej David Gilmour.
Skladba bola vydaná ako singel 14. októbra 2014 pre americké US mainstream rock radio.
Kompozícia.
Hudba bola opísaná hudobnými kritikmi a spisovateľmi, vrátane Josiaha Hughesa z časopisu "Exclaim!" ako "Pomaly začínajúca, melodramatická skladba doplnená množstvom intenzívnej gitary a práce so syntetizátormi". Text bol opísaný ako "majestátne znázornenie nekončiacej lásky, pocta Richardovi Wrightovi a význam prekonávania malých rozdielov".
Courtney Thorne-Smithová

Courtney Thorne-Smith (* 8. november 1967) je americká herečka. Jej najznámejšie role sú Alison Parker v Melrose Place, Gregoria Thomas v Ally McBealová a v Dva a pol chlapa ako Lyndsey McElroyová.
Mladosť.
Courtney sa narodila v San Franciscu v Kalifornii a vyrastala v Menlo Park, južnej časti San Francisca. Jej otec Walter Smith je opravár počítačov a inej elektroniky a jej matka Lora Thorne je terapeutka. Rozviedli sa, keď bolo Courtney ešte len sedem rokov; bola v striedavej starostlivosti. Má staršiu sestru Jennifer, ktorá je exekútorka.
Courtney nastúpila na školu Menlo-Atherton High School v Atherton, ale zmaturovala na Tamalpais High School v Mill Valley v roku 1985. Účinkovala v divadle Ensemble Theater Company v Mill Valley, keď prestúpila na druhú školu.
Osobný život.
Na začiatku 90. rokov Courtney randila s Andrewom Shue, s ktorým mala aj filmový románik v Melrose Place. V júni 2000 sa vydala za Andrewa Conrada; rozviedli sa v januári 2001.
1. januára 2007 sa vydala za Rogera Fishmana, prezidenta marketingovej spoločnosti Zizo Group a autora knihy „"What I Know"“ (Čo ja viem). 11. januára 2008 sa im narodilo prvé dieťa, Jacob Emerson Fishman.
Suché oko

Suché oko () je periodické, vysychajúce pliesko trochu na juhovýchode od sútoku Žabieho potoka s Javorinkou v hornej časti Javorovej doliny pod prahom Zadnej Javorovej doliny.
Názov.
Názov plieska je odvodený od polohy pod "Suchým hrebeňom" Ľadového štítu.
Altán

Altán môže byť:
Majstrovstvá Európy v pozemnom hokeji mužov 2005

Majstrovstvá Európy v pozemnom hokeji mužov 2005 boli v poradí 10. majstrovstvá Európy v pozemnom hokeji mužov. Bolo to najvyššie kontinentálne podujatie v pozemnom hokeji mužov v roku 2005, ktoré organizuje Európska federácia pozemného hokeja (EHF). Konalo sa v dňoch od 28. augusta4. septembra 2005 v Lipsku, v Nemecku, za účasti 8 tímov. Počet účastníkov sa oproti predchádzajúcim turnajom znížil o 4 tímy. Nemecko bolo organizátorom európskeho šampionátu mužov druhýkrát, keď predtým hostilo toto podujatie v roku 1978, v Hannoveri. Zápasy sa hrali na štadióne Sportanlage des ATV Leipzig, ktorý je domovským štadiónom športového klubu ATV Leipzig 1945. Po 31 rokoch získalo svoj druhý titul , ktoré vo finálovom stretnutí zvíťazilo nad . Posledné 2 družstvá zostúpili do II. divízie v roku 2007.
Tieto majstrovstvá slúžili zároveň ako kvalifikácia európskych družstiev na Majstrovstvá sveta 2006, ktoré organizovalo Nemecko. Kvalifikovali sa na ne 2 najlepšie družstvá. V poradí ďalšie 3 družstvá postúpili na Interkontinentálny pohár 2006, ktorý organizovala Čína.
Politická doktrína

Politická doktrína je „usporiadanie politických ideálov a praktických politických postupov do jednotného systému“. Väčšinou sa používa ako názov činnosti štátu v určitej oblasti (bezpečnostná doktrína, a pod.).
M (album, Big Bang)

M je štvrtý single album juhokórejskej chlapčenskej skupiny Big Bang, ktorý vyšiel 1. mája 2015 ako prvý z takzvanej "Série MADE". Značí návrat skupiny po troch rokoch a je tiež jej prvým kórejským singlom po deviatich rokoch.
Detaily.
Singel sa dal predobjednať od 24. do 30. apríla. Obsahuje 2 skladby, pričom obe sú titulné. Existujú dve rôzne verzie, jedna pozostáva len z CD a brožúrky (24 strán) a druhá má k tomu ešte aj špeciálny balíček (puzzle lístok, fotografiu a limitovanú fotografiu).
Príprava.
Prvý teaser vydalo YG Entertainment 17. apríla. Neskôr bol zverejnený trailer na ich svetové turné MADE 2015 World Tour. S tretím teaserom boli zverejnené titulné piesne zo "Série MADE – M". Dva zo štyroch teaserov s názvom D-1 až D-4 obsahovali informácie o skladbách. Počas druhého koncertu v rámci turné MADE 2015 World Tour v Soule sa G-Dragon vyjadril, že výroba tohto albumu bola náročná, pretože sa od ich návratu veľa očakávalo. Povedal: „Pri všetkej úprimnosti, mal som krízu, ale nie len tak hocijakú. Mal som veľké starosti. Skupina vzrástla vďaka všetkým našim fanúšikom, takže som nevedomky pociťoval veľkú záťaž, pretože už je to dlho, čo sme vydali album. Kvôli tomu som sa dosť trápil, ale ako sme pracovali, šlo to dobre. Vravel som si, že proste len musím pracovať. Často sme sa stretávali a robili na tom.“
Vydanie a propagácia.
"M" bol vydaný 1. mája a bolo to prvýkrát po troch rokoch, čo Big Bang niečo vydali spoločne ako skupina. Obsahuje skladby „Loser“ a „Bae Bae“. Obe odzneli na ich dvoch koncertoch v Soule 25. a 26. apríla 2015 v rámci svetového turné MADE 2015 World Tour. V televízii s piesňami prvý raz vystúpili 3. mája v hudobnom programe "Inkigajo". 6. mája YG Entertainment oznámilo zverejnenie špeciálnych klipov k skladbe „Bae Bae“. Každý deň až do 10. mája vyšiel jeden.
"M" sa umiestnil na prvom mieste juhokórejského týždenného albumového rebríčka Gaon za týždeň od 26. apríla do 2. mája, to znamená po jednom dni predaja, so 130 130 predanými kópiami. Do konca júna bolo predaných 137 261 kópií. V Číne predajnosť prekročila hodnotu 400 000. V Billboardovom rebríčku "Svetové digitálne piesne" bola 7. mája skladba „Loser“ na prvom a „Bae Bae“ na druhom mieste. Podľa "Billboardu" boli v Amerike videoklipy k piesňam na 3. a 4. mieste K-popových videoklipov s najväčším počtom zhliadnutí za mesiac apríl.
Cover verzie.
V máji 2015 vyhlásil Big Bang súťaž cover verzií, kde mohli súťažiaci nahrať akúkoľvek cover verziu piesní „Loser“ a „Bae Bae“. Cenou pre víťaza bol album, zaradenie do playlistu na oficiálnom YouTube kanáli skupiny a šanca ísť na konkurz do YG Entertainment. Súťaž trvala od 18. do 29. mája 2015. Spolu bolo do súťaže prihlásených 404 videí a víťazi boli vyhlásení 19. júna.
Miro (album 2015)

Miro je trinásty pôvodný štúdiový album Miroslava Žbirku z roku 2015. Album, ktorý vydal Universal Music na dvoch CD nosičoch (anglickom a slovenskom), je významný aj tým, že bol spolu s tímom významných britských hudobníkov produkovaný v štúdiách Abbey Road v Londýne.
Kumén

Kumén je triviálny názov pre izopropylbenzén, organickú zlúčeninu patriacu medzi aromatické uhľovodíky. Skladá sa z izopropylovej skupiny viazanej na benzén. Je zložkou surovej ropy a rafinovaných palív. Takmer všetok kumén je vyrábaný priemyselne ako čistá látka a prevádzaný na kuménhydroperoxid, ktorý je surovinou pre syntézu iných priemyselne dôležitých chemikálií, hlavne fenolu a acetónu.
Vlastnosti.
Je to bezfarebná prchavá horľavá kvapalina s teplotou varu 152 °C. 
Izopropylbenzén je stabilný, ale môže vytvárať peroxidy pokiaľ sa pri skladovaní dostane do kontaktu so vzduchom, preto je dôležité aby sa pred ohrievaním alebo destilovaním otestovala prítomnosť peroxidov. Jeho rozkladom môže vznikať napr. oxid uhoľnatý.
Výroba.
Komerčná výroba kuménu vychádza z katalytickej Friedelovej-Craftsovej alkylácie benzénu s pridaním propylénu. Výroba kuménu spotrebováva asi 20 % celkovej svetovej výroby benzénu. Kedysi sa kumén vyrábal alkyláciou benzénu v roztoku s využitím kyseliny sírovej ako katalyzátora, ale tento proces bol nahradený kvôli problémom s neutralizáciou a recyklačnými krokmi a takisto kvôli korózii. V minulosti sa ako katalyzátor používala tuhá kyselina fosforečná nanesená na oxide hlinitom. 
V roku 1976 bola vyvinutá syntéza využívajúca chlorid hlinitý ako katalyzátor. V tomto procese môže byť výťažok až 90 %. Od polovice 90. rokov 20. storočia začala komerčná výroba používať zeolitové katalyzátory. Výťažok tejto produkcie je asi 70-75 %. Medzi vedľajšie produkty patria hlavne polyizopropylbenzény. 
Adíciou dvoch ekvivalentov propylénu na benzén vzniká diizopropylbenzén (DIPB), ktorý s benzénom podlieha transalkylácii.
Bezpečnosť.
Výskum zistil, že myšiam vystaveným výparom kuménu sa vytvorili nádory v pečeni a pľúcach. V roku 2014 bol kumén pridaný na zoznam karcinogénov.
Pozemný hokej na Letných olympijských hrách 1956

Pozemný hokej na Letných olympijských hrách 1956 bol turnaj v pozemnom hokeji v rámci multišportového podujatia Letných olympijských hier 1956. Konal sa v Melbourne, v Austrálii v dňoch od 23. novembra6. decembra 1956, za účasti 12 mužských tímov. Hokejový turnaj sa na hrách organizuje od roku 1908 a toto bolo jeho 8. vydanie. Nováčikom olympijského turnaja bola pätica družstiev: hosťujúca Austrália, Keňa, Malajzia, Nový Zéland a Singapur. Zápasy sa hrali na štadiónoch Melbourne Cricket Ground a Olympic Park Stadium. Šiestykrát v rade zvíťazila , ktorá vo finálovom stretnutí zvíťazila nad . Pre strieborný Pakistan to bola prvá medaila.
Kvalifikácia.
Medzinárodná federácia pozemného hokeja (FIH) nasadila do olympijského turnaja 16 družstiev podľa nasledovného rebríčku FIH:
16 družstiev bolo najprv rozlosovaných do 4 skupín. Po odhlásení Egyptu (bojkot kvôli suezskej kríze), Holandska (bojkot kvôli vpádu vojsk Varšavskej zmluvy do Maďarska), Japonska a Portugalska sa zredukoval počet skupín na 3. Novovytvorená skupina C bola najsilnejšia, preto z nej do play-off postúpili až dve družstvá.
Efarmostos z Opuntu

Efarmostos ("Efarmostos") bol v roku 468 pred Kr. olympijský víťaz v zápasení.
Efarmostos pochádzal z opuntskej šľachtickej rodiny. Bol to vynikajúci zápasník, ktorý si vybojoval víťazstvo na 78. olympijských hrách. V tejto disciplíne sa okrem triumfu z Olympie preslávil aj víťazstvami na celogréckych hrách v Delfách, v Isthmii, v Nemei a víťaznými vencami ho korunovali i na hrách v Maratóne, v Tébach a v Eleuzíne. Jeho víťazstvá ospieval vo svojich "ódach" básnik Pindaros, naslávnejší starogrécky predstaviteľ zborovej lyriky. Podľa neho Efarmostos vyhrával skôr svojim umom ako hrubou fyzickou silou.
Zápasenie zaviedli v Olympii na 18. hrách v roku 708 pred Kr. Prvým víťazom tejto disciplíny bol Eurybatos zo Sparty. Zápasenie ("palé") sa podobalo dnešnému „"grécko-rímskemu""; aby súťažiaci zvíťazil, musel súpera trikrát zvaliť na zem tak, že sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.
Majstrovstvá Európy v hokeji na kolieskových korčuliach žien 2015

Majstrovstvá Európy v hokeji na kolieskových korčuliach žien 2015 boli v poradí 13. majstrovstvá Európy v hokeji na kolieskových korčuliach žien, ktoré organizuje Európsky výbor hokeja na kolieskových korčuliach (CERH). Konali sa v dňoch od 25.29. augusta 2015 v meste Matera, v regióne Basilicata, v Taliansku, za účasti 5 tímov. Taliansko bolo organizátorom európskeho šampionátu žien tretíkrát, keď predtým hostilo toto podujatie v rokoch 1993 a 2001, oba v Molfette. Všetky zápasy sa odohrali v aréne Tensostruttura di Matera. Titul štvrtýkrát v rade získalo , ktoré sa v jedinej hranej skupine umiestnilo pred a domácim .
The Best of the Pink Floyd / Masters of Rock

The Best of the Pink Floyd je prvý výberový album britskej rockovej skupiny Pink Floyd. Bol vydaný v júli 1970. Jeho neskoršie reedície, ktoré pod názvom "Masters of Rock" vyšli v roku 1974 v Nemecku, Taliansku, a v Holandsku. Dôvodom ich vydania bolo privyrobiť si na úspechu projektu "The Dark Side of the Moon". Názov „Masters of Rock“ patrí do spoločnej série, ktorú pre kompilácie aj viacerých umelcov aplikovalo hudobné vydavateľstvo EMI.
Album "The Best of the Pink Floyd" pozostáva predovšetkým z britských singlov skupiny, ktoré vyšli v rokoch 1967 a 1968 (celkom štyri singly vrátane B strán). Týchto osem piesní je doplnených dvoma skladbami z albumu "The Piper at the Gates of Dawn".
Platňa je cenná kvôli prvému vydaniu stereo verzie singlu „Apples and Oranges“, a taktiež kvôli tomu, že bola jediným LP, kde sa nachádzala skladba „It Would Be So Nice“. Skladba „Matilda Mother“ je na obale chybne uvedená ako „Mathilda Mother“.
V roku 2005 vyšla na gramofónových platniach falošná verzia albumu "The Best of the Pink Floyd" s odlišným zoznamom skladieb, ktorá je často predávaná na internetových aukciách.
Zoznam skladieb.
Všetky skladby napísal a spieva Syd Barrett, výnimky sú upresnené.
Pavol Habera (album)

Pavol Habera je názov prvého sólového albumu slovenského speváka Paľa Haberu. Tento album vydalo v roku 1991 hudobné vydavateľstvo Tommü Records.
Works (album, Pink Floyd)

Works je siedmy výberový album britskej rockovej skupiny Pink Floyd. Bol vydaný v júni 1983 ich predošlím americkým vydavateľstvom Capitol Records a bol určený pre americký trh.
Album "Works" neobsahuje najznámejšie skladby Pink Floyd, nachádzajú sa tu skôr menej známe skladby často v odlišných verziách. Platňa je známa predovšetkým tým, že sa na nej nachádza skladba „Embryo“, pôvodne určená pre album "Ummagumma", ktorá však nebola dokončená a pred "Works" bola vydaná iba na raritnej kompilácii "Picnic – A Breath of Fresh Air". Ďalším zaujímavým faktom sú namixované prechody medzi piesňami „See Emily Play“/„Several Species…“ a „Fearless“/„Brain Damage“ či časť „Speak to Me“ pridaná k skladbe „One of These Days“.
Pozemný hokej na Letných olympijských hrách 1960

Pozemný hokej na Letných olympijských hrách 1960 bol turnaj v pozemnom hokeji v rámci multišportového podujatia Letných olympijských hier 1960. Konal sa v Ríme, v Taliansku v dňoch od 26. augusta11. septembra 1960, za účasti 16 mužských tímov. Hokejový turnaj sa na hrách organizuje od roku 1908 a toto bolo jeho 9. vydanie. Zápasy sa hrali na 3 štadiónoch: Velodromo Olimpico, Campo Tre Fontane a Stadio dei Marmi. Víťazom sa stal , ktorý vo finálovom stretnutí zvíťazil nad predchádzajúcim šesťnásobným olympijským víťazom z . Bronzové získalo svoju prvú medailu.
Kvalifikácia.
Medzinárodná federácia pozemného hokeja (FIH) nasadila do olympijského turnaja 16 družstiev podľa predchádzajúceho turnaja LOH 1956 a podľa prípravných medzinárodných zápasov. Iba z afrického kontinentu bola vybraná Keňa.
Ithaka

Ithaka () je ostrov v Iónskom mori s rozlohou 96 km² a 5 000 obyvateľmi. Je nezávislým ostrovom patriacim k väčšiemu ostrovu Kefalonia, pri ktorého severovýchodnom pobreží leží. Hlavné mesto Ithaky je mesto Vathy (Hlboká), jeden z najväčších svetových prírodných prístavov.
Ithaka je obľúbeným cieľom návštevníkov, ktorí sem prichádzajú aj z ostatných Iónskych ostrovov. Britský korunný princ Charles a jeho prvá manželka Diana tu strávili svoje medové týždne.
Dejiny.
Najznámejším panovníkom starovekej Ithaky bol mýtický kráľ Odysseus, ktorý je známy z Homérových eposov Ílias (Trójska vojna) a Odyssea (návrat Odyssea domov). Z doby bronzovej, teda z doby kedy mal žiť Odysseus tu boli objavené základy mykénskeho paláca, Itaka tak určite patrila medzi dôležité mykénske centrá. V antike nebola Itaka dôležitým gréckym štátom, vládla ale autonómne a razila vlastné mince s portrétom Odyssea. V byzantskej dobe ostrov stratil veľkú časť obyvateľstva, po pirátskych útokoch, neskôr bol znovu dosídlený, po páde Byzancie sa tu usadili aristokratické byzantské rodiny, ako napr. rodina Metaxas. Itaky sa zmocnili na dlhú dobu Benátčania, v 19. stor. patril Britom. Miestni Gréci sa venovali lodnému obchodu, boli to významní obchodníci, ktorí udržiavali ďaleké kontakty. V 19. stor. sa mnoho obyvateľov Itaky pripojilo ku Gréckemu povstaniu proti Turkom. Miestna britská vláda bola ale proti. V roku 1864 odstúpila britská vláda iónske ostrovy Grécku.
Rize

Rige (z gréckeho Riza (ριζα "τα ριζα του βουνου") "horské svahy", arm. Ռիզե) je mesto v severovýchodnom Turecku, centrum rovnomennej provincie. Leží na pobreží Čierneho mora, neďaleké mesta sú Trabzon (po pobrežnej diaľnici 66 km na západ) a Hopa (po pobrežnej diaľnici 88 km na východ). Do roku 1923 tvorili väčšinu obyvateľov Pontskí Gréci.
Rize je centrom tureckého čajového priemyslu.
Voskresensk

Voskresensk () je mesto v Rusku, v Moskovskej oblasti. Mesto sa nachádza asi 88 km juhovýchodne od Moskvy, na brehu rieky Moskvy. V roku 2015 tu žilo 93 824 obyvateľov.
Názov Voskresensk pochádza z označenia chrámu Vskriesenia Krista, ktorý sa tu nachádzal v stredoveku. Prvá písomná zmienka o dedinke Voskresenskoe pochádza z 14. storočia. Mesto vzniklo v roku 1938 spojení obcí Neverovo a Krivjakin s dedinkou Voskresenskoe. Názov Voskresensk do roku 1930 nieslo mesto Istra.
Shine On (album, Pink Floyd)

Shine On je deväť diskový box set, ktorý vydala skupina Pink Floyd v roku 1992, ktorý vydali vydavateľstvá: EMI Records v Spojenom kráľovstve a Columbia Records v Spojených štátoch. Box set bol vydaný pri príležitosti 25. výročia vydania ich prvého albumu "The Piper at the Gates of Dawn." Všetky disky boli digitálne remastrované.
Obsah.
V box sete sa nachádza týchto osem albumov:
Balenie každého albumu bolo v tomto sete unikátne, na rozdiel od pôvodných vydaní. Chrbtice ôsmych CD obalov boli uložené tak, aby dohromady ukazovali hranol z obalu albumu "The Dark Side of the Moon".
Na disku "The Early Singles" sa nachádza všetkých päť singlov (vrátane B strán, čiže celkom 10 skladieb) skupiny, ktoré vyšli v rokoch 1967 a 1968. Väčšina piesní, okrem „The Scarecrow“ na platni "The Piper at the Gates of Dawn" a koncertná verzia „Careful with that Axe, Eugene“ na platni "Ummagumma", nebola vydaná na žiadnom štúdiovom albume, aj keď sa niektoré z nich neskôr objavili na niektorých kompiláciách ("Relics" a "Works"). Pre piesne „It Would Be So Nice“ a „Point Me at the Sky“ je "The Early Singles" dodnes jediným oficiálnym vydaním na CD.
Súčasťou balenia "Shine On" je taktiež kniha popisujúca hudobní kariéru Pink Floyd do konca 80. rokov 20. storočia.
Pozemný hokej na Letných olympijských hrách 1964

Pozemný hokej na Letných olympijských hrách 1964 bol turnaj v pozemnom hokeji v rámci multišportového podujatia Letných olympijských hier 1964. Konal sa v Tokiu, v Japonsku v dňoch od 11.23. októbra 1964, za účasti 15 mužských tímov. Nováčikmi turnaja boli družstvá Hongkongu, Kanady a Rodézie (dnešné Zimbabwe). Pôvodne sa malo zúčastniť aj družstvo Indonézie. Hokejový turnaj sa na hrách organizuje od roku 1908 a toto bolo jeho 10. vydanie. Zápasy sa hrali na 3 ihriskách hokejového komplexu Komazawa Hockey Field, ktoré mali kapacitu 2 056, 3 432 a 2 343 miest na sedenie. Siedmy titul získala , ktorá vo finálovom stretnutí zvíťazila nad obhajcom olympijského zlata z . Bronzová získala svoju prvú medailu.
Na 56 zápasov hokejového turnaja sa predalo 61 675 lískov.
Teoretické lýceum Jozefa Kozáčeka

Teoretické lýceum Jozefa Kozáčeka je stredná škola, nachádzajúca sa v dedine Budoi () v obci Popești v Bihárskej župe v Rumunsku. Je to jedna z dvoch stredných škôl v Rumunsku s vyučovacím jazykom slovenským. Vzniklo v roku 1995 na podnet slovenských rímskokatolíckych kňazov v Rumunsku. Škola má za úlohu vzdelávať tamojších Slovákov v ich rodnom jazyku, je v nej možnosť ubytovať sa na internáte, lebo Slováci žijú v okolí veľmi roztrúsene.
Nazvaná bola podľa rímskokatolíckeho kňaza a kultúrneho pracovníka Jozefa Kozáčeka.
Lokris

Lokris ("Lokris") môže byť antická krajina:
Nová Lehota

Nová Lehota môže byť:
Pulse (album, Pink Floyd)

Pulse (známe aj ako p•u•l•s•e) je tretí koncertný dvojalbum britskej skupiny Pink Floyd. Bol vydaný 29. mája 1995 spoločnosťou EMI Records v Spojenom kráľovstve a 6. júna 1995 spoločnosťou Columbia Records v Spojených štátoch. V britskom i americkom rebríčku sa umiestnil na prvom mieste. Bol nahraný na turné k albumu "The Division Bell" počas roku 1994.
Popis albumu a jeho história.
Po vydaní štúdiového albumu "The Division Bell" sa skupina spoločne s doprovodnými hudobníkmi vydala na svoje posledné turné, ktoré prebiehalo od marca do októbra roka 1994. Live dvojalbum "Pulse" zachycuje podobu koncertov konaných v októbri 1994 v londýnskom Earls Court, kde bol obmenený set list: skupina počas druhej polovice koncertu odohrala celý album "The Dark Side of the Moon", čo na iných vystúpeniach nebolo. Nahrávky jednotlivých skladieb ale pochádzajú z rôznych koncertov z celého turné v roku 1994.
Album "Pulse" obsahuje kompletnú live verziu albumu "The Dark Side of the Moon". Zaujímavosťou je aj prítomnosť piesne „Astronomy Domine“, ktorú zložil bývalý gitarista a spevák skupiny Syd Barrett v roku 1967 a Pink Floyd ju od začiatku 70. rokov na koncertoch nehral. ďalej sa na "Pulse" okrem skladieb z aktuálneho albumu "The Division Bell" nachádzajú aj ďalšie piesne, predovšetkým známe hity z predchádzajúcich albumov.
Okrem CD (2CD) vyšiel "Pulse" i na LP (4LP) a MC (2MC). Vinylové platne a audiokazety obsahujú oproti CD naviac skladbu „One of These Days“ (zaradená za „Another Brick in the Wall, Part II“), kazety sú ešte doplnené skladbou „Soundscape“ (za „Run Like Hell“), ktorá bola hraná pred koncertom.
Booklet obsahuje mnoho fotografií z turné. Pôvodné vydanie "Pulse" malo na obale CD blikajúcu LED diódu zobrazujúcu tlkot srdca (skladba „Speak to Me“).
Spoločne s koncertným albumom vyšiel aj rovnomenný videozáznam.
Hmotnosť Zeme

Hmotnosť Zeme (M🜨, kde 🜨 je symbol pre planétu Zem) je jednotka hmotnosti, ktorá sa rovná hmotnosti Zeme. 1 M🜨 = 5,9722×1024 kg. Hmotnosť Zeme sa často používa na popis hmotností terestriálnych planét.
Jedna hmotnosť Zeme je:
Pozemný hokej na Letných olympijských hrách 1968

Pozemný hokej na Letných olympijských hrách 1968 bol turnaj v pozemnom hokeji v rámci multišportového podujatia Letných olympijských hier 1968. Konal sa v Mexiko City, v Mexiku v dňoch od 13.26. októbra 1968, za účasti 16 mužských tímov. Nováčikom turnaja bolo iba družstvo domáceho Mexika. Hokejový turnaj sa na hrách organizuje od roku 1908 a toto bolo jeho 11. vydanie. Zápasy sa hrali na štadiónoch Estadio Municipal México s kapacitou 7 360 divákov a Ciudad Deportiva de La Magdalena Mixiuhca. Svoj druhý titul získal , ktorý vo finálovom stretnutí zvíťazil nad .
Kvalifikácia.
Medzinárodná federácia pozemného hokeja (FIH) vybrala 6. februára 1968 v Paríži do olympijského turnaja týchto 16 družstiev:
FIH ďalej vybrala 3 rezervné družstvá v prípade odstúpenia niektorého z družstiev: , a .
Bae Bae

„Bae Bae“ je singel juhokórejskej chlapčenskej skupiny Big Bang. Vydaný bol digitálne 1. mája 2015 vydavateľstvom YG Entertainment ako druhý singel zo "Série MADE" a "M". Spolu so singlom „Loser“ značil návrat skupiny po troch rokoch.
Príprava.
YG Entertainment v treťom teaseri zverejnilo informácie o titulných skladbách zo "Série MADE: M", ktorými boli „Loser“ a „Bae Bae“. Dva zo štyroch teaserov s názvom D-1 až D-4 obsahovali informácie aj o tom, kto piesne zložil. 
Vydanie.
Už po dvoch dňoch od vydania sa skladba „Bae Bae“ umiestnila na druhom mieste v rebríčku stiahnutí s 217 594 predanými kópiami a na 3. mieste v digitálnom rebríčku. V streamovacom rebríčku obsadila 15. miesto. O týždeň neskôr bola pieseň už na druhom mieste v digitálnom aj streamovacom rebríčku a v rebríčku stiahnutí si 2. miesto udržala. Po dvoch mesiacoch bolo predaných 828 966 kópií. Miliónovú hranicu skladba v Južnej Kórei prekročila 13. augusta.
7. mája sa pieseň „Bae Bae“ umiestnila v Billboardovom rebríčku "Svetové digitálne piesne" na druhom mieste, hneď za skladbou „Loser“. Podľa Billboardu sa v Amerike videoklip k piesni umiestnil na štvrtom mieste K-popových videoklipov s najväčším počtom pozretí za mesiac apríl už po dvoch dňoch od vydania.
Na YouTube sa „Bae Bae“ po dvoch mesiacoch stalo tretím najsledovanejším K-popovým videoklipom za rok 2015.
Videoklip.
Režisérom videoklipu bol So Hjon-sung, ktorý predtým režíroval videoklip k piesni „Fantastic Baby“. Vo videu sa objavili scény so sexuálnym podtónom. "Billboard" ho označil za dosiaľ najsexuálnejšie K-popové video chlapčenskej skupiny. Americký televízny kanál "Fuse" pochválil módu a vzhľad videoklipu. Poukázal tiež na ich talent zmiešať „bad-boy“ hip-hop a emocionálnu melódiu chlapčenských skupín. Video označil za „vzhľadom najbláznivejšie“. "Vulture" vybral skladbu ako jednu z „10 najlepších nových piesní týždňa“ a napísal: „Big Bang je v estetickom miešaní najlepší a ich videoklip je ukážkovým príkladom toho, ako skáču z reálnosti romantických románov k Šialenému Klobučníkovi ako psychedelický čmeliak.“
Na 17. ročníku Mnet Asian Music Awards získal videoklip k piesni ocenenie Najlepší videoklip.
William Sadler

William Sadler môže byť:
Oh, by the Way

Oh, by the Way je box set britskej rockovej skupiny Pink Floyd, ktorý spoločnosť EMI Records vydala 10. decembra 2007 v Spojenom kráľovstve a následujúci deň spoločnosť Capitol Records v Spojených štátoch. Bol vydaný pri príležitosti 40. výročia vydania ich debutového albumu.
Box set obsahuje 14 štúdiových albumov skupiny (celkom 16 CD), všetky albumy sú remasterované. Kompaktné disky sú umiestnené vo zmenšených pôvodných obaloch ako malé gramofónové platne. Ako bonus sa v "Oh, by the Way" nachádza špeciálny plagát k 40. výročiu skupiny od Storma Thorgersona, ktorý je zložený zo 40 fotografií kapely.
Názov box setu je narážkou na text piesne „Have a Cigar“ (ktorý bol naopak inšpirovaný otázkou jedného novinára):
(volný slovenský preklad: „Kapela je naozaj fantastická, skutočne si to myslím / A mimochodom, ktorý z vás je Pink?“).
Obal box setu zobrazuje, podobne ako obal albumu "Ummagumma", miestnosť plnú rôznych predmetov spolu s obrazmi všetkých členov skupiny zavesených na stenách. Druhá strana zobrazuje tú istú scénu s odlišne naaranžovanými predmetmi.
Břetislav Novák

Břetislav Novák môže byť:
Agésidamos z Lokridy

Agésidamos ("Agésidamos") bol v roku 476 pred Kr. olympijský víťaz v boxe dorastencov.
Agésidamos, syn Archestrata z epizefyrskej Lokridy, si vybojoval víťazstvo v boxe dorastencov na 76. olympijských hrách. Jeho víťazstvo z Olympie ospieval v oslavnej lyrickej básni Pindaros, naslávnejší starogrécky predstaviteľ zborovej lyriky. Pindaros v nej ale vyzdvihuje viac slávu olympijských hier než Agésidamovo víťazstvo. Podľa neho bolo oslavovanému Agésidamovi cťou zúčastniť sa hier, ktoré mu dali možnosť prejaviť svoj talent, hier, ktoré založil sám Herakles, syn boha Dia.
Box dorastencov sa stal olympijskou disciplínou na 41. hrách v roku 616 pred Kr. Antický box (pygmé) mal voľnejšie pravidlá ako dnešný. Okrem držania súpera, chmatov a úderov na pohlavné orgány sa v ňom dovoľovalo takmer všetko. Boxer mal päste ovinuté remencami a zápasil vo vyhradenom priestore. Súboj boxerov trval tak dlho, kým sa neskončil pre jedného z nich víťazstvom.
Břetislav Novák (skokan na lyžiach)

Břetislav Novák (* 27. apríl 1956) je český skokan na lyžiach, reprezentant ČSSR, ktorý profesionálne pretekal v rokoch 19751980.
Športová kariéra.
Profesionálne pretekal od roku 1975 pre Armádny športový klub Dukla Liberec. Prvý medzinárodný turnaj, ktorého sa zúčastnil, bol 23. ročník Turné štyroch mostíkov (1974/1975), no v celkovom poradí sa nedostal ani do prvej štyridsiatky – v pretekoch v Oberstdorfe 29. decembra 1974 získal 46. miesto (154,2 bodov), v Partenkirchen 1. januára 1975 40. miesto (195,5 bodov), v Innsbrucku 43. miesto (186,5 bodov) a v Bischofshofen 40. miesto (176,3 bodov).
Jeho najlepším umiestnením na medzinárodnej súťaži je 6. miesto (224,3 bodov) z pretekov Svetového pohára v skokoch na lyžiach 1979/1980 v Zakopanom 26. januára 1980 (K 82). V celkovom poradí skončil na 69. mieste (10 bodov), spolu so Švédom Christerom Karlssonom a Nórom Janom Erikom Strømbergom. Z menších (národných) súťaží vyhral prvé miesto v 2. ročníku Veľkej ceny mesta Lomnice nad Popelkou v skokoch na lyžiach (1976) či pohár sklární v Harrachove v roku 1976.
Profesionálnu športovú kariéru ukončil v roku 1980. V skoku na lyžiach súťažil aj jeho brat, František Novák.
Ignacy Mościcki

Ignacy Mościcki (* 1. december 1867, Mierzanowo, Poľsko – † 2. október 1946, Versoix, Švajčiarsko) bol poľský vedec, politik a medzivojnový prezident.
Životopis.
Pochádzal z majetnej rodiny strednej šľachty a študoval chémiu na technickej univerzite vo Viedni a technickej univerzite v Rige. V roku 1912 sa stal členom katedry chémie na univerzite v Ľvove, kde pracoval až do roku 1922. Do roku 1926 napísal vyše 60 vedeckých prác z odboru chémie, ktoré mu priniesli medzinárodné uznanie.
Tzv. Májový prevrat Józefa Piłsudského v máji 1926 spôsobil odchod vtedajšieho prezidenta Stanislava Wojciechowského. Maršal Piłsudski (sám ponuku na post prezidenta odmietol) navrhol Mościckieho do funkcie prezidenta a 1. júna 1926 ho Sejm aj zvolil. Do roku 1935 zostal v politickom tieni maršala Piłsudského bez toho, že by mal výrazný politický vplyv.
23. apríla 1935 (19 dní po Piłsudského smrti) nadobudla účinnosť nová poľská ústava, ktorá dávala prezdientovi ďalekosiahle právomoci (napr. právo počas vojny alebo výnimočného stavu nominovať svojho nástupcu). Hoci všetci očakávali, že prezident Mościcki po nadobudnutí platnosti novej ústavy odstúpi a budú sa konať voľby podľa nových pravidiel, Mościcki odstúpiť nechcel (jeho volebné obdobie končilo až v roku 1940).
Po Piłsudského smrti vznikli v Poľsku dve mocenské centrá – skupina „zámok“ (pomenovaná podľa prezidentského sídla – kráľovského zámku vo Varšave) a skupina „dôstojníkov“ okolo nového poľského maršala Edwarda Śmigły-Rydza.
Poľská porážka v septembri 1939 donútila Moścického k odstúpeniu. Najprv utiekol do Rumunska, odkiaľ v decembri 1939 odcestoval do Švajčiarska, kde v roku 1946 zomrel. Z podnetu Lecha Walesu a Józefa Glempa boli jeho ostatky v roku 1993 prenesené do Poľska a pochované v krypte katedrály sv. Jána vo Varšave. Ostatky jeho manželky sú pochované na varšavskom Powazkom cintoríne.
Na kráľovskom zámku bol v nedávnej minulosti znovu postavený mobiliár z jeho pracovne.
Pozemný hokej na Letných olympijských hrách 1972

Pozemný hokej na Letných olympijských hrách 1972 bol turnaj v pozemnom hokeji v rámci multišportového podujatia Letných olympijských hier 1972. Konal sa v Mníchove, v Západnom Nemecku v dňoch od 27. augusta10. septembra 1972, za účasti 16 mužských tímov. Nováčikom turnaja bolo iba družstvo Ugandy. Hokejový turnaj sa na hrách organizuje od roku 1908 a toto bolo jeho 12. vydanie. Zápasy sa hrali na 2 ihriskách štadióna Hockeyanlage im Olympiapark München s kapacitami 10 000 a 5 000 divákov. Titul získalo domáce , ktoré vo finálovom stretnutí zvíťazilo nad obhajcom olympijského titulu z . Bronz získala opätovne .
Kvalifikácia.
Medzinárodná federácia pozemného hokeja (FIH) vybrala 29. januára 1972 v Bruseli do olympijského turnaja týchto 16 družstiev:
FIH ďalej vybrala 3 rezervné družstvá v prípade odstúpenia niektorého z družstiev: , a .
Družne (Kalynivský rajón)

Družne () je dedina ("село") na Ukrajine v Kalynivskom rajóne vo Vinnyckej oblasti. Žije tu 1258 obyvateľov.
Art Carney

Arthur William Matthew Carney (* 4. november 1918, Mount Vernon, New York, USA† 9. november 2003, tamže) bol americký herec, držiteľ Oscara za najlepší herecký výkon vo filme "Harry a Tonto" z roku 1974.
Richard Dreyfuss

Richard Stephen Dreyfuss (* 29. október 1947, Brooklyn, New York, New York, USA) je americký herec, držiteľ Oscara za najlepší herecký výkonvo filme "The Goodbye Girl" z roku 1977.
George C. Scott

George Campbell Scott (* 18. október 1927, Wise, Virgínia, USA† 22. september 1999, Westlake Village, Kalifornia) bol americký herec, režisér a filmový producent, držiteľ Oscara za najlepší herecký výkon vo filme "Generál Patton" z roku 1970. 
Jeho syn Campbell Scott sa tiež stal hercom a režisérom.
Majstrovstvá sveta vo florbale mužov do 19 rokov 2015

Majstrovstvá sveta vo florbale mužov do 19 rokov 2015 boli v poradí 8. majstrovstvá sveta vo florbale mužov do 19 rokov, ktoré organizuje Medzinárodná florbalová federácia (IFF). Konali sa v Helsingborgu, vo Švédsku. Dejiskom zápasov boli 2 Helsingborské arény: Helsingborg Arena a Idrottens hus. Nováčikom turnaja bolo družstvo Spojených štátov.
Prvýkrát sa stalo, že sa švédsky florbalový tím (v hocijakej vekovej kategórii) neumiestnil na medailových pozíciách. V kategórii devätnásťročných skončili švédski reprezentanti na 4. mieste, keď prehrali súboj o 3. miesto s Českom. Víťazom sa tretíkrát stali florbalisti Fínska, ktoré vo finále porazilo Švajčiarsko 13 : 3.
V B divízii zvíťazilo družstvo Dánska a o 2 roky by sa mali predstaviť v A divízii na MSU19 2017, ktoré by sa mali konať opäť vo Švédsku. Naopak prvýkrát v histórii v kategórii devätnásťročných zostúpilo do divízie B družstvo Nórska, keď v súboji o 7. miesto podľahlo Lotyšsku 3 : 5.
Štatistiky.
Najproduktívnejšie hráči.
A Divízia.
&lt;br&gt;
Zdroj: IFF.com
B Divízia.
&lt;br&gt;
Zdroj: IFF.com
Konečné poradie.
Pozn: Prvých 7 tímov "A" divízie a najlepší tím z "B" divízie postúpili na budúci svetový šampionát priamo do divízie A. Kanada, Spojené státy a tím umiestnený na 10. mieste sa priamo kvalifikovali na Majstrovstá sveta do 19 rokov 2017 B divízia.
Čérápuňdží

Čérápuňdží () je mesto v oblasti Meghálaj v Indii. Bol tu nameraný najvyšší zrážkový úhrn za mesiac (júl 1861 – 9 299 mm) a za rok (1860–1861 – 26 461 mm).
Work Bitch

„Work Bitch“ (alebo aj Work B**ch!) "(Pracuj mrcha)" je debutový singel speváčky Britney Spears z jej 8. štúdiového albumu Britney Jean (2013). Singel bol vydaný 17. septembra 2013. Na texte sa podieľala samotná speváčka a produkoval ho Will.i.am. RCA Records vydali verziu vhodnejšiu pre rádia s názvom „Work Work“. Pieseň debutovala na 12. mieste amerického hudobného rebríčka Billboard Hot 100, v ďalších krajinách sa singel prebojoval do TOP 10. V Slovenskom hudobnom rebríčku Rádio Top 100 obsadila 26. miesto. Štýl piesne je prevažne electronic a dance a získala pozitívne hodnotenia od rôznych hudobných kritikov a hlavne od fanúšikov. V USA sa ho predalo viac ako 1 000 000 a získal platinovú platňu. Speváčka touto piesňou pravidelne otvára svoju show v Las Vegas s názvom "" (2013 - 2017).
Videoklip.
Videoklip k tejto skladbe sa natáčal 3 dni (8., 9. a 10. septembra 2013). Režisér videa je Ben Mor, ktorý natočil video aj k "Scream &amp; Shout". Veľmi očakávaný klip mal premiéru na oficiálnom speváčkinom VEVO kanáli 1. októbra 2013. Britney sa vo videoklipe objaví na púšti, pri bazéne, na parkete s tanečnicami, na párty v luxusom dome v Las Vegas , čo je vlastne odkaz na jej angažmá v tomto meste kde bude vystupovať počas v rokoch 2013 - 2017. Vo videu sa objavia aj luxusné autá značky Lambhorgini alebo Bugatti. Práve na luxusnom Lambhorgini je skratka "BB", ktorá znamená "Britney Bitch". Video je veľmi sexi a speváčka v ňom niektoré tanečnice udiera bičom, avšak samotná speváčka prezradila, že je veľmi sklamaná z toho, kam sa hudobný priemysel uberá, pretože niekedy vraj do videa stačil jeden outfit a išlo len o hudbu a tanec. Z videa vraj muselo byť vystrihaných veľmi veľa scén, ktoré boli veľmi erotické a Britney tým chcela chrániť svojich synov pred prílišnou erotikou. Video prekonalo 180 000 000 pozretí a po vydaní videa sa dostala pieseň na 1. miesto iTunes v 40 krajinách sveta. Vo Veľkej Británii je video kvôli jeho kontroverzii zakázané vysielať pred 22. hodinou.
Priebeh natáčania videa je možné vidieť v speváčkinom dokumente „"I Am Britney Jean"".
Kepler-452

Kepler-452 je žltý trpaslík, ktorý je približne 1400 svetelných rokov od Zeme a nachádza sa v súhvezdí Labuť. Teplotu má podobnú Slnku, ale je o 20 % svietivejší, 3,7 % hmotnejší a je o 11 % väčší v priemere. Jeho gravitácia je 4,32 ± 0,09 CGS a je o 1,5 miliárd rokov starší ako Slnko; to znamená, že má 6 miliárd rokov a preto je v pokročilejšom štádiu svojho vývoja, ale stále je v hlavnej postupnosti.
Planetárna sústava.
Kepler-452 má najmenej jednu potvrdenú exoplanétu, Kepler-452b, ktorá bola objavená 23. júla 2015 družicou Kepler.
Majstrovstvá Európy v horseballe 2015

Majstrovstvá Európy v horseballe 2015 boli v poradí 18. majstrovstvá Európy v horseballe, ktoré organizuje Medzinárodná horseballová federácia (FIHB). Konali sa v Bordeaux, vo Francúzsku v dňoch od 27.30. augusta 2015, za účasti 6 zmiešaných a 6 ženských tímov. Francúzsko bolo organizátorom európskeho šampionátu deviatykrát, predtým hostilo podujatie mixu v rokoch 1992, 2001, 2007, 2011 a 2013, a podujatie žien v rokoch 2004, 2007 a 2010. Zápasy sa odohrali v Hale 4 výstaviska Parc des Expositions. Tituly obhájili obe družstvá domáceho Francúzska, ktoré vo finálových stretnutiach zvíťazili nad Španielskom, resp. Portugalskom.
Dolinky

Dolinky môžu byť:
Majstrovstvá sveta vo florbale žien do 19 rokov 2014

Majstrovstvá sveta vo florbale žien do rokov 2014 boli v poradí 6. majstrovstvá sveta vo florbale žien do 19 rokov, ktoré organizuje Medzinárodná florbalová federácia (IFF). Konali sa od 30.4. máj 2014 v Poľsku. Víťazom sa štvrtýkrát stali florbalisti Švédska.
Hégias

Hégias ("Hégias") môže byť:
Loser

Loser môže byť:
Pozemný hokej na Letných olympijských hrách 1976

Pozemný hokej na Letných olympijských hrách 1976 bol turnaj v pozemnom hokeji v rámci multišportového podujatia Letných olympijských hier 1976. Konal sa v Montreale, v Kanade v dňoch od 18.30. júla 1976, za účasti 11 mužských tímov. Pôvodne sa malo turnaja zúčastniť aj družstvo Kene. Hokejový turnaj sa na hrách organizuje od roku 1908 a toto bolo jeho 13. vydanie. Zápasy sa hrali na štadióne Molson Stadium s kapacitu pre 19 500 divákov. Titul získal , ktorý vo finálovom stretnutí zvíťazil nad . Pre Nový Zéland to bola vôbec prvá medaila.
Kvalifikácia.
Medzinárodná federácia pozemného hokeja (FIH) vybrala 1. februára 1976 v Cannes do olympijského turnaja týchto 12 družstiev:
Velčice

Velčice môžu byť:
Pozemný hokej na Letných olympijských hrách 1928

Pozemný hokej na Letných olympijských hrách 1928 bol turnaj v pozemnom hokeji v rámci multišportového podujatia Letných olympijských hier 1928. Konal sa v Amsterdame, v Holandsku v dňoch od 17.26. mája 1928, za účasti 9 mužských tímov. Hokejový turnaj sa na hrách organizuje od roku 1908 a toto bolo jeho 3. vydanie. Zápasy sa hrali na štadióne Olympisch Stadion s kapacitu pre 23 400 divákov, na ktorom sa odohral aj futbalový turnaj. Titul získala , ktorá vo finálovom stretnutí zvíťazila nad domácim .
Discovery (Pink Floyd)

Discovery je box set britskej rockovej skupiny Pink Floyd, ktorý skupina vydala 26. septembra 2011 v rámci projektu "Why Pink Floyd...?" Album obsahuje celkom 16 CD so všetkými 14 štúdiovými albumami (vrátane "Ummagumma") vydaných medzi rokmi 1967 a 1994. Všetky albumy s výnimkou live disku "Ummagumma" (obsahuje remaster z roku 1994) sú nanovo digitálne remasterované Jamesom Guthrieom. Taktiež sú doplnené 60 stránkovým art workovým bookletom od Storma Thorgersona.
Súčasne boli vydané aj samostatné reedície jednotlivých albumov v prevedení z "Discovery".
Pozemný hokej na Letných olympijských hrách 1936

Pozemný hokej na Letných olympijských hrách 1936 bol turnaj v pozemnom hokeji v rámci multišportového podujatia Letných olympijských hier 1936. Konal sa v Berlíne, v Nacistickom Nemecku v dňoch od 4.15. augusta 1936, za účasti 11 mužských tímov. Nováčikmi turnaja boli družstvá Afganistanu a Maďarska. Hokejový turnaj sa na hrách organizuje od roku 1908 a toto bolo jeho 5. vydanie. Zápasy sa hrali na štadióne Hockey-Olympiastadion, ktorý bol postavený špeciálne pre olympijský turnaj a nachádza sa v blízkosti Olympiastadion. Titul získala tretíkrát v rade , ktorá vo finálovom stretnutí zvíťazila nad domácim .
Hagésias zo Syrakúz

Hagésias ("Hagésias") bol v roku 468 pred Kr. olympijský víťaz pretekov na vozoch ťahaných párom mulov.
Hagésias, syn Sóstrata z arkádskeho Stymfalu, bol na 78. olympijských hrách korunovaný vencom za víťazstvo v preteku na vozoch ťahaných párom mulov. Jeho víťazstvo z Olympie ospieval v oslavnej lyrickej básni Pindaros, naslávnejší starogrécky predstaviteľ zborovej lyriky, ktorý podľa vlastných slov chcel „"pamätník slávy víťaza pred zrakom všetkých vztýčiť."" Pindaros uvádza, že Hagésias pochádzal z rodiny "Iamidovcov", slávnych veštcov z Olympie. Jeho rodným mestom bol Stymfalos v Arkádii, ale trvalý domov si našiel v sicílskych Syrakúzach, kde sa stal stúpencom tyrana Hieróna.
Preteky na vozoch ťahaných párom mulov (apéné) sa v Olympii zaradili do programu súťažných disciplín na 70. hrách v roku 500 pred Kr.. Staroveký autor Pausanias uvádza, že preteky štvorkolesových vozov ťahaných mulmi neboli starou disciplínou a u divákov neboli v obľube, lebo Éliďania považovali muly za nepekné, opovrhnutiahodné zvieratá, nad ktorými spočívala pradávna kliatba. Pre divácky nezáujem sa preto táto disciplína na 84. hrách v roku 444 pred Kr. zrušila.
GRC

GRC môže byť.
Majstrovstvá sveta vo florbale mužov do 19 rokov 2013

Majstrovstvá sveta vo florbale mužov do 19 rokov 2013 boli v poradí 7. Majstrovstvá sveta vo florbale mužov do 19 rokov, ktoré organizuje Medzinárodná florbalová federácia (IFF). Konalo sa v Hamburgu, v Nemecku.
Po ťažkom súboji vyhralo družstvo Fínska bronzovú medailu. Zatiaľ čo Česko skončilo opäť na 4. mieste. Víťazom sa piatykrát stali florbalisti Švédska, ktoré vo finále porazilo Švajčiarsko. Juniorský tím Švajčiarska bolo po desiatich rokoch lepšie ako tretí.
V B divízii zvíťazilo družstvo Poľsko a o 2 roky by sa mali predstavili v A divízii na MSU19 2015. Naopak do divízie B zostúpilo družstvo Estónska.
Confident (album)

Confident je piaty štúdiový album americkej speváčky Demi Lovato, ktorý bol vydaný 16. októbra 2015 vydavateľstvami Hollywood, Island a Safehouse Records.
Album bol nominovaný na Cenu Grammy za najlepší vokálny popový album 59. ročníka Grammy Awards.
Pozemný hokej na Letných olympijských hrách 1948

Pozemný hokej na Letných olympijských hrách 1948 bol turnaj v pozemnom hokeji v rámci multišportového podujatia Letných olympijských hier 1948. Konal sa v Londýne, v Spojenom kráľovstve v dňoch od 31. júl12. augusta 1948, za účasti 13 mužských tímov. Nováčikmi turnaja boli družstvá Argentíny a Pakistanu. Hokejový turnaj sa na hrách organizuje od roku 1908 a toto bolo jeho 6. vydanie. Zápasy sa hrali na 2 štadiónoch: zápasy základných skupín na 3 ihriskách "Lyons Sports Club, Guinness Ground" a zápasy play-off na hlavnom štadióneEmpire Stadium (predchodcovi dnešného štadióna, zbúraný v roku 2000). Titul získala štvrtýkrát v rade , ktorá vo finálovom stretnutí zvíťazila nad domácim .
Belasé pleso

Belasé pleso () leží v Doline Zeleného plesa v prostrednom dolinnom stupni Červenej doliny. Vyplňuje hlboký ľadovcový kar, v dolnej časti je prehradené vysokou morénou. 
Rozloha.
Má rozlohu a je dlhé a široké. Jeho maximálna hĺbka je a objem . Leží vo výške .
Názov.
Názov plesa vyplýva zo zdanlivého zafarbenia vody vyvolávaného reflexmi na hladine plesa. V starších slovenských prameňoch sa objavuje ako "Belavé pleso", prípadne "Belavé Kežmarské pleso".
Okolie.
Na sever sa dvíha hrebeň, ktorý spája Kozí a Jahňací štít. Na západe je Kolové sedlo a na juhu Jastrabia veža. Smerom na juhovýchod je otvorená krajina, kde je Červené pleso a za ním terén klesá do Doliny Zeleného plesa.
Vodný režim.
Pleso nemá povrchový prítok ani odtok. Rozmery jazera v priebehu času zachytáva tabuľka:
Turistika.
K plesu nevedie turistický chodník. Južne od plesa vedie turistická značka od chaty pri Zelenom plese na Jahňací štít.
Alkimedón

Alkimedón ("Alkimedón") môže byť:
Írske obranné sily

Írske obranné sily ( oficiálne: " Óglaigh na hÉireann") tvoria armádu Írska. Zahŕňajú Írsku armádu, Letecký zbor, Námorné zložky a Záložnú obrannú armádu.
Najvyšší veliteľ ozbrojených síl je prezident Írska. Všetci dôstojníci obranných síl dostávajú rozkazy od prezidenta, ale v praxi koná v mene prezidenta minister obrany a podáva správy írskej vláde. Ministra obrany odporúča Obranný výbor.
Úloha.
Štát má dlhotrvajúcu politiku neagresivity v ozbrojených konfliktoch, ktorá zahŕňala neutralitu v Druhej svetovej vojne. Vojenské využite Írska je pomerne skromné. Avšak štát má dlhú históriu zapájania sa do mierových misií OSN. Medzi funkcie obranných síl patrí:
James Guthrie (producent)

James Guthrie (* 14. november 1953, Edmonton, Anglicko) je anglický hudobný producent a zvukový inžinier.
Svoju kariéru zahájil v roku 1973 v londýnskom štúdiu Mayfair Studios. V roku 1978 spolupracoval s rockovou skupinou Pink Floyd na jej albume "The Wall". Za svoju prácu na tejto nahrávke bol Guthrie ocenený cenou Grammy. V roku 1983 sa skupina s Guthriem zišla aj na nahrávaní albumu "The Final Cut". Pre skupinu v neskorších rokoch tiež remastroval niekoľko jej starších albumov. Zároveň sa podieľal na niektorých ich koncertných albumoch či ná sólových projektoch jej členov. 
Počas svojej kariéry James Guthrie spolupracoval aj s ďalšími skupinami, medzi ktoré patrí napríklad Judas Priest, Strawbs, Queensryche a Toto.